স্ত্রী নক্শী কচ্ছপগুলি সাধারণত দৈর্ঘ্যে ১০-২৫ সেমি(৪-১০ ইঞ্চি) এবং প্রায় ৫০০ গ্রাম (১৮পাউন্ড) ওজনের আর পুরুষগুলি ৭-১৫ সেমি(৩-৬ ইঞ্চি) দীর্ঘ ও প্রায় ৩০০গ্রাম (১১ পাউন্ড) ওজনবিশিষ্ট হয়ে থাকে। বেশিরভাগ নক্শী কচ্ছপের পৃষ্ঠীয় খোলস গাঢ়, মসৃণ, খাঁজহীন এবং জলপাই রঙের। এ প্রজাতির কচ্ছপগুলোর ত্বকও খোলসের মতোই কালচে জলপাই রঙের এবং তার উপর লাল, কমলা, হলুদ ডোরাকাটা থাকে। নক্শী কচ্ছপের উপপ্রজাতিগুলোকে অধিকাংশ ক্ষেত্রেই খোলস দেখে শনাক্ত করা সম্ভব। যেমনঃ পূর্বাঞ্চলীয় কচ্ছপের খোলস সামান্য ঢালু , মধ্যপ্রদেশীয়গুলোর অঙ্কীয় খোলসে ধূসর ছোপ থাকে,দক্ষিণাঞ্চলীয় কচ্ছপদের পৃষ্ঠীয় খোলসে লালচে দাগ আর পশ্চিমাঞ্চলীয়গুলোর অঙ্কীয় খোলসে লাল নক্শা পরিলক্ষিত হয়। এই কচ্ছপদের পা বিশেষভাবে সাঁতারের উপযোগী করে তৈরি এবং পুরুষ কচ্ছপগুলোর পায়ের নখর স্ত্রীগুলোর তুলনায় বড় ও লম্বা হয়। এদের মস্তক বিশেষ বৈশিষ্ট্যপূর্ণ- হলুদ ডোরাযুক্ত এবং চোখের পেছনে হলুদ ছোপ রয়েছে।

স্বভাব
শারীরবৃত্তীয় বর্ণনা
অন্যান্য
খাদ্যাভাস